Caleb wen 8ste skof van Giro d’Italia | Netwerk24
Smith hark Polly nader om Proteas te help slyp
Graeme Smith het uitgereik na ’n voormalige spanmaat om die Proteas by te staan sodra die staat van inperking verby is.
Caleb wen 8ste skof van Giro d’Italia
18 Mei 2019 19:24
Die Australiër Caleb Ewan het Saterdag se agtste skof van die Giro d’Italia oor 239 km tussen Tortoreto Lido en Pesaro gewen.
Seconda vittoria al #Giro per @CalebEwan dopo Alberobello 2017. pic.twitter.com/PtDCkpbJuH
— Giro d'Italia (@giroditalia) May 18, 2019
Dit was die 24-jarige Ewan, wat vir die Lotto-Soudal-span ry, se tweede skofsege, nadat hy ook in 2017 ’n skof ingepalm het.
Saterdag was Ewan perfek geplaas om die Italianer Elia Viviani (Deceuninck-Quick Step) in ’n kort naelrit na die wenstreep te klop. Hy het die skof in 5 uur, 43 minute en 32 sekondes voltooi.
Die Duitser Pascal Ackermann (Bora-Hansgrohe), wat voor loop in die puntekategorie, was derde.
“Danksy deursettingsvermoë en die hulp van my spanmaats het ek vandag gewen,” het Ewan ná die tyd gesê.
“Ons het sewe dae lank probeer om die oorwinning te behaal, ek is net so bly om die skof te wen.”
Die Italianer Valerio Conti (UAE Emirates) is steeds die algehele voorloper, 1 minuut en 32 sekondes voor José Rojas (Movistar) van Spanje in die tweede plek.
Suid-Afrika se Ryan Gibbons (Dimension Data), is algeheel in die 53ste plek, 15 minute en 31 sekondes agter Conti.
Sondag se skof is ’n individuele tydtoets oor 34,8 km van Riccione na San Marino. – Reuters, Sportredaksie
.@CalebEwan ??”Determination and a very committed team, I am just so happy to repay them with a win now” | @CalebEwan ??”Determinazione ed un team impegnato a fare il meglio, sono davvero felice di ripagarli con questa vittoria” #Giro pic.twitter.com/IADOnnSqAS
Meer oor: Caleb Ewan | Giro D'italia | Fietsry
Pello behaal skofoorwinning
Gibbons sesde in vyfde Giro-skof
Fietsryer onttrek oor toetsuitslae
Ongeluk eis veteraan-verkeersman in Oos-Kaap
Covid-19-gevalle styg met 80 per dag